google/wiki40b huggingface dataset:
Patbingsu

Kasaysayan

Binuo ang unang mga anyo ng patbingsu ng yelong ginadgad at dalawa o tatlong sangkap, karaniwang sarsang pulang munggo, tteok, at pulbos ng grawndnat.  Umiral ang mga pinakamaagang anyo ng patbingsu sa panahon ng Dinastiyang Joseon (1392-1910).  Nagpapakita ng mga rekord ng pamahalaan ang mga opisyal na nagbabahagi ng mga durog na yelo na may iba't ibang prutas sa ibabaw. 
Ipinalalagay na nagmula ang mga modernong anyo ng patbingsu ay sa panahon ng Korea sa ilalim ng pamamahala ng Hapon (1910-1945) na may pagpapakilala ng malamig na putahe na mayroong sarsang pulang munggo.  Isang Koreanong imbensyon ang pagkasasama ng sarsang pulang munggo at yelong ginadgad.  Sa panahon ng Digmaang Koreano (1950-1953), nagbunga ang mga banyagang impluwensiya sa pagsasama ng mga sangkap tulad ng kaktel ng prutas, sorbetes, prutas, nuwes, angkak, arnibal, at kremang pinalantik (whipped cream).   Noong mga dekadang '70 at '80, naging sikat na sangkap ang kaktel ng prutas, kremang pinalantik, at seresang maraschino.

Mga baryante

Mayroong iba't ibang mga uri at lasa ng patbingsu.  Karamihan sa mga bingsu ay hindi sumusunod sa tradisyon, at hindi kasama ang sarsang pulang munggo sa mga ilang baryante.  Ang ilang mga popular na lasa ay: berdeng tsaa, kape, at yogurt.

Availability

Matatagpuan Patbingsu sa karamihan ng restauranteng fast food, cafe, at bakery sa Timog Korea.  Napakatanyag din na panghimagas ang Patbingsu sa mga cafe sa mga Koreatown ng Vancouver, New York City, Los Angeles, Atlanta at Taylandiya.
Juan Liwag

Edukasyon

Nagtapos si Liwag ng kolehiyo at abogasya sa Unibersidad ng Pilipinas. Pumangalawa siya sa mga may pinakamataas na nakuhang marka sa pagsusulit para sa mga abogado (bar examination) noong 1932.

Propesyon

Naging piskal sya noong 1945 sa Kagawaran ng Katarungan at kalaunan ay naging pinuno ng opisina ng mga itinatanging piskal. Mula 1963 hanggang 1969 ay nahalal siya bilang Senador.

Personal na buhay

Ikinasal si Juan Liwag kay Consuelo Joson at nagkaroon sila ng apat na anak na sina Aurelio, Diego, Ramon at Rita.
Ekonomikang pangkalusugan

Ang ekonomiks na pangkalusugan o ekonomiks ng kalusugan (Ingles: health economics) ay isang sangay ng ekonomiks na nakatuon sa mga paksang may kaugnayan sa pagkamabisa, kahusayan, halaga at ugali sa produksiyon at pagkonsumo ng kalusugan at pangangalagang pangkalusugan. Ang ekonomiks na pangkalusugan ay isang mahalagang kasangkapan para sa pagpapabuti ng impormasyon na pinagbabatayan ng mga pagpapasya hinggil sa pangangalaga ng kalusugan. Nakakatulong ito sa pagbibigay ng kabatiran at nakapagpapainam sa pagpapasiya. Pinag-aaralan ng mga ekonomistang pangkalusugan ang pagtakbo ng mga sistema ng pangangalagang pangkalusugan pati na mga ugaling nakakaapekto sa kalusugan; at sinisiyasat at tinitimbang din nila ang maraming mga uri ng impormasyong pampananalapi: mga halaga o presyo, at mga gastusin o gugulin.
Pamantasang Howard

Ang  Pamantasang Howard (Ingles: Howard University) ay isang pederal na pribadong unibersidad sa pananaliksik at historically black university  (HBCU) sa Washington, D.C. Ito ay ikinategorya ng Carnegie Foundation bilang isang unibersidad na may mas mataas na aktibidad ng pananaliksik.
Sa pagitan ng 1998 at 2009, ang unibersidad ay nagprodyus ng isang Marshall Scholar, dalawang Truman scholar, 21 Fulbright scholar at sampung Pickering Fellow.
Rosids

Ang pangalan

Ang pangalang rosid ay ibinatay sa pangalang "Rosidae", na karaniwang nauunawaan bilang isang subklase o kabahaging pangkat. Noong 1967, ipinakita ni Armen Takhtajan na ang tamang batayan para sa pangalang "Rosidae" ay ang isang paglalarawan sa isang pangkat ng mga halamang nailathala noong 1830 ni Friedrich Gottlieb Bartling. Pagdaka, ang kladeng ito ay muling pinangalanan upang maging "Rosidae" at pabagu-bagong hinahangganan ng iba't ibang mga may-akda. Ang pangalang "rosid" ay impormal, at hindi ipinapalagay na mayroong anumang partikular na ranggong pangtaksonomiya na katulad ng mga pangalang pinahintulutan ng ICBN. Ang mga rosid ay monopiletiko na nakabatay sa katibayang natagpuan sa pamamagitan ng analisis na pilohenetikong pangmolekula.
Sa kasalukuyan, tatlong magkakaibang mga kahulugan ng rosid ang ginagamit. Mayroong ilang mga may-akda na ibinibilang ang mga orden ng Saxifragales at ng Vitales sa loob ng mga rosid. Mayroong namang iba na kapwa hindi isinasali ang mga ordeng ito. Ang sirkumskripsiyong ginagamit sa loob ng artikulong ito ay ang nasa klaspikasyon ng APG II, na nagsasama ng Vitales, subalit hindi isinasama ang Saxifragales.
Unibersidad ng Porto

Ang Unibersidad ng Porto (Portuges: Universidade do Porto; Ingles: University of Porto) ay isang pampublikong unibersidad na matatagpuan sa Porto, Portugal, at itinatag noong 22 Marso 1911. Ito ang pangalawang pinakamalaking pamantasang Portuges ayon sa bilang ng mga naka-enroll na mag-aaral, pagkatapos ng Unibersidad ng Lisboa, at ay isa sa may pinakamalaking research output sa Portugal.
Elektronikang sirkito

Ang elektronikang sirkito (sa Ingles: electronic circuit) ay binubuo ng indibiduwal na mga elektronikang sangkap tulad ng mga resistor, transistor, kapasitor, induktor, at diodo. Ang mga ito ay pinagsasama sa pamamagitan ng alambreng kondaktibo o ibang mga materyal na maaring pagdaluyan ng kuryente. Ang nabubuong mga kombinasyon ng mga bahagi ng sirkito ay nagbibigay daan sa iba't ibang mga proseso kagaya ng pagpapalakas ng mga senyas, paggawa ng mga pagtutuos, at paglilipat ng impormasyon.
Maaaring mabuo ang sirkito sa magkahiwalay na mga bahagi na ipinagsama ng isa-isang piraso ng alambre subalit ngayon mas madalas ang pagbuo ng linya ng koneksyon sa pamamagitan ng potolitograpikong pamamaraan sa isang nakalaminang sustrato (isang nakalimbag na tabla ng sirkito) at ihinang ang mga bahagi sa mga linya upang mabuo ang tapos nang sirkito. Sa isang pinagsama-samang sirkito, ang mga bahagi at linya ng koneksyon ay inilalagay sa parehong sustrato kadalasan semikonduktor tulad ng silikon o minsan gallium arsenide.
Ang sirkito ay nahahati sa tatlong kategorya, ang analogo na circuito, digital na sirkito o halong senyales na sirkito (kombinasyon ng analogo at digital).
Onnatachi no Teikoku

Ang Onnatachi no Teikoku ay isang palabas sa telebisyon sa bansang Hapon.
Dazaifu (Fukuoka)

Ang Dazaifu ay isang lungsod sa Fukuoka Prefecture, bansang Hapon.
Zhangye

Ang  Lungsod ng Zhangye   ay isang lungsod sa probinsiya ng Gansu sa bansang Tsina.
SpongeBob SquarePants

Telebisyon

Ang SpongeBob SquarePants ay kasalukuyan ipinapalabas sa telebisyon bilang Tampukan (Channel) 5 sa TV 5, Tampukan 45 sa Nickelodeon (Sky Cable), Tampukan 16 sa sa Nickelodeon (sa Global Destiny Cable).
Mahsun Kırmızıgül

Si Mahsun Kırmızıgül ay isang kilalang artista sa sining ng Pelikula at Telebisyon.
Juana ng Arko

Talambuhay

Ipinanganak si Juana sa bayan ng Domrémy (ngayo'y Domrémy-la-Pucelle, o Domremy ng Dalagita), Pransiya noong Enero 6 o 16, 1412. Noong bata pa siya, naririnig na niya ang mga boses nina San Miguel Arkanghel, Sta. Katrina, at Sta. Margaret, at isinabi nang mga ito na ipagtanggol niya ang Pransiya mula sa pananakop ng mga Ingles. Sinundan niya ang utos ng mga tinig at nagbihis lalaki siya't sumapi sa Sandatahang Real ng Pransiya. Isa sa mga himalang nagawa niya ay kilalalin si Carlos, ang Dauphin (pagbigkas: DOfan) o prinsipe ng Pransiya na naging si haring Carlos VII. Sa isang okasyon, sa halip ng pagbihis ni Carlos sa karaniwan niyang mga damit bilang Dauphin ay nagdamit siya ng pangkaraniwang tao at nakipag-halubilo siya sa maraming tao. Kaagad-agad siyang nabuking ni Juana, at inalay ng dalagita ang kaniyang mga serbisyong pansandatahan sa Dauphin. Sa gulang na 17 taon, naging pinuno siya ng Sandatahang Real ng Pransiya at matagumpay na iniligtas ang lungsod ng Orleans mula sa mga Ingles.

Kamatayan at pagkasanto

Hinuli siya ng mga kalaban niya at ibinenta sa mga Ingles at pagkatapos ng isang paglilitis, sinunog siya sa bayan ng Rouen nang dahil sa krimen ng heresiya at pagiging mangkukulam noong 30 Mayo 1431. Si Juana ay 19 taong gulang pa lamang noong siya'y ibinitay. Isa pang paglilitis ay isinagawa pagkatapos ng kamatayan ni Juana, at idineklara siyang walang sala noong 7 Hulyo 1456. Ginawa siyang Santa ng Simbahang Katoliko ni Santo Papa Benedicto XV noong 16 Mayo 1920.

Epekto

Dagdag pa sa kaniyang pagiging Banal sa Simbahang Katoliko at patron ng ilang mga bagay-bagay, isa siyang pambansang bayani sa kaniyang katutubong Pransiya, at isang modelo para sa mga babae. Ang isang mahahalintulad dito kay Santa Juana ay si Gabriela Silang, binansagang "Ang Juana ng Arko ng Ilokos".
Distritong pambatas ng Makati

Kasaysayan

Ang mga lugar na ngayong nasasakupan ng Makati ay unang naging bahagi ng Unang distrito ng Rizal noong 1907, at nanatili hanggang 1972. Inihiwalay ang Makati sa Rizal noong ika-7 ng Nobyembre 1975 sa bisa ng Pangpanguluhang Pasiya Bilang 824, at kinatawan sa Interim Batasang Pambansa  kasama ang iba pang mga bayan at lungsod sa Kalakhang Maynila bilang bahagi ng Rehiyon IV mula 1978 hanggang 1984.
Isa pa lamang bayan ang Makati noon, na unang natamasa ang hiwalay na pagkatawan noong 1984, nang ibalik ang isang kinatawan nito sa Regular na Batasang Pambansa. Nagpatuloy na nagkaroon ng hiwalay na kinatawan ang bayan ng Makati sa ilalim ng bagong saligang batas na inihayag noong ika-11 ng Pebrero 1987; inihalal nito ang kanilang kinatawan sa Kapulungan ng mga Kinatawan simula noong halalan ng kaparehong taon.
Nang maging lungsod ang Makati, nahati ito sa dalawang Distritong pambatas sa bisa ng Seksiyon 52 ng Batas Repubklika Bilang 7854 (Ang City Charter ng Makati),, na isinabatas nong ika-2 Enero 1995, at pinagtibay ng plebisito noong ika-4 ng Pebrero 1995, ang araw na naging lungsod ang Makati.
Xiu Jie Kai

Si Xiu Jie Kai ay isang artista sa Taiwan.
Unibersidad ng Manchester

Ang Unibersidad ng Manchester (Ingles: University of Manchester) ay isang pampublikong unibersidad para sa pananaliksik sa Manchester, Inglatera, na nabuo noong 2004 sa pamamagitan ng pagsasanib ng University of Manchester Institute of Science and Technology at ang Victoria University of Manchester. Ang Unibersidad ng Manchester ay isang red brick university, isang produkto ng ang kilusan para sa pansibikong mga unibersidad sa huling bahagi ng ika-19 siglo.
Noong 2016-17, ang Unibersidad ng Manchester ay niranggo bilang ika-55 sa mundo at ika-8 sa UK ayon sa Times Higher Education World University Rankings, ika-34 sa mundo at ika-7 sa UK ayon sa QS World University Rankings, ika-35 sa mundo at ika-5 sa UK ayon sa Academic Ranking of World Universities at ika-59 sa mundo ayon sa US News and World Report. Noong 2014 Research Assessment Exercise, ang Manchester ay pinangalanan bilang ika-17 pinakamahusay na institusyon ng pananaliksik sa United Kingdom.
Ang unibersidad ay nagmamay-ari at nagpapatakbo ng mga pangunahing kultural na mga ari-arian tulad ng Manchester Museum, Whitworth Art Gallery, John Rylands Library at Jodrell Bank Observatory.
Ang unibersidad ay merong 25 Nobel laureates galing sa mga nakaraan at kasalukuyang mag-aaral at kawani, ang ika-apat na pinakamataas na bilang sa anumang unibersidad sa United Kingdom. Apat na Nobel laureates ay kasalukuyang kabilang sa mga kawani nito – higit na mas marami kesa sa ibang unibersidad sa bansa.
Plaskang Florencia

Ang plaskang Florencia o praskong pakuluan ay isang uri ng plaska o prasko. Isa itong piraso ng kagamitang panglaboratoryong babasagin na yari sa salamin na ginagamit na lalagyan ng mga solusyong kimikal. Mayroon itong bilugang katawan na may mahabang leeg. Kalimitang gawa ito na mayroong sukat na 1 litrong bolyum. Maaaring bilugan o lapad ang pinakapuwitan o ilalim nito. Ang isang plaskang Florencia na may puwitang sapad ay nakakatayo ng mag-isa sa ibabaw ng patag na kalatagan. Samantala, kailangan naman ng suporta ng mga Florenciang plaskang may bilugang ilalim upang makatayo ng tuwid at patindig.
Idinisenyo ang plaskang ito upang magkaroon ng pantay na pag-init sa loob at para sa maginhawang pagpapaikot ng likido. Ginagawa ito na may sari-sari at iba't ibang kapal ng salamin upang makatagal sa magkakaibang uri ng paggamit. Kalimitang yari ito sa salaming borosilikado upang maiwasan ang mga lamat o pagkasira ng salamin. Pinangalanan ang plaska mula sa Florencia, Italya. Karaniwang walang ugpungang salamin ang mga nakaugalian o tradisyonal na yari ng mga plaskang Florencia sa kanilang mahahabang mga leeg, ngunit karaniwang mayroong bahayagyang labi sa palibot ng dulo ng leeg.
Tuskegee, Alabama

Ang Tuskegee ay isang lungsod sa Alabama, Estados Unidos. Matatagpuan ito sa gitna-silangang bahagi ng estado. Ang populasyon nito ay 9,865 katao, ayon sa senso noong 2010.
Komi Zje

Ang Komi Zje (Ԅ ԅ; pahilis: Ԅ ԅ) ay isang titik sa alpabetong Siriliko.
Ito ay nakakarepresenta sa tunog na [z]~[ʒ].
Pambansang Liwasang Phong Nha-Ke Bang

Pambansang Liwasang Phong Nha-Ke Bang (Wikang Vietnamese: Vườn quốc gia Phong Nha-Kẻ Bàng) ay isang pambansang liwasan sa lalawigan ng Quang Binh, Vietnam. Mayroon itong mga 40 km mula sa hilaga ng lungsod ng Dong Hoi. Isang World Heritage Site ng UNESCO ang pambansang liwasang ito. Pinagsasanggalan nito ang isang lugar ng mga primitibong gubat, kuweba at groto. Maraming mga bihirang hayop at mga lihim na ilog sa lugar na ito.
Araling panrelihiyon

Ang araling panrelihiyon, araling pampananampalataya, edukasyong panrelihiyon, o edukasyong pampananampalataya (Ingles: religious studies o religious education) ay ang pang-akademiyang larangan ng sekular na pag-aaral ng mga paniniwala, mga ugali, at mga institusyon na panrelihiyon o pampananampatalaya. Tungkol ito sa mga paniniwala ng mga tao, katulad ng kanilang mga diyos. Ilan sa mga pananampalataya ay ang Kristiyanismo, Budismo, Islam, Sikhismo, Hudaismo, at Hinduismo.
George Washington

Talambuhay

Ipinanganak siya sa Westmoreland County, Virginia. Nahalal siya bilang manunuri o surveyor para sa Culpeper County noong 1749. Noon namang 1753, ipinadala siya ng gobernador ng Virginiang si Gobernador Dinwiddie upang makipag-usap sa mga Pranses sa Ohio Valley. Nataas siya bilang tenyente koronel noong 1754. Naging pinuno siya ng hukbo ng Virginia mula 1755 hanggang 1758. Isa siyang delegado ng Unang Kongresong Kontinental (1774), at gayundin ng Pangalawang Kongresong Kontinental (1775). Sa taong 1775, nahalal din siya bilang hepe ng mga puwersang Amerikano. Naging pangulo siya ng Kumbensiyong Pederal noong 1787, at naging pangulo ng bansang Estados Unidos mula 1789 hanggang 1797.
Napangasawa niya si Martha Curtis noong 1759. Nagkaroon sila ng dalawang apo, sina George Washington Parke Curtis at Eleanor Parke Curtis. Namatay si George Washington sa Mount Vernon.
Takashima, Shiga

Ang Takashima ay isang lungsod sa Prepektura ng Shiga, bansang Hapon.
Planctobacteria

Ang Planctobacteria ay isang uri ng phylum sa bakterya kahariang Protista. Ito ay Gram-positive bacteria.
Vittorio Emanuele III

Si Vittorio Emanuele III o Victor Emmanuel III ng Italya (11 Nobyembre, 1869 – 28 Disyembre, 1947) ay naging hari ng Italya magmula 1900 hanggang 1946. Siya ang anak na lalaki ni Umberto I. Naging hari siya ng Italya noong may edad na 31, pagkaraang mapatay ang kaniyang ama noong 1900. Ayon sa ng mga tao, ang Italya ay naging isang republika noong 1946 dahil sa labis na pakikipagtulungan ni Vittorio Emanuele III kay Benito Mussolini.
Eye To Eye

Ang Eye To Eye ay isang palabas sa telebisyon sa Pilipinas ng GMA Network.

----
Yangpa

Si Yangpa ay isang mang-aawit sa Timog Korea.
Membranopono

Ang membranopono o membranopon ay ang anumang instrumentong pangmusika na lumilikha ng tunog na pangunahing sa paraan ng pagtaginting ng nakabanat na membrano. Isa ito sa apat na pangunahing mga kahatian ng mga instrumentong nasa orihinal na iskemang Hornbostel-Sachs ng klasipikasyon ng mga instrumentong pangmusika.
Karamihan sa mga membrapono ay mga tambol. Pinaghati-hati ni Hornbostel-Sachs ang mga tambol sa tatlong pangunahing mga uri: mga tambol na pinapalo kung saan ang balat ay hinahampas sa pamamagitan ng isang patpat, ng kamay, o ng iba pang bagay; tambol na may bagting, kung saan ang isang nakataling bagting na nakakabit sa balat ay hinihila kaya't naipapasa ang mga bibrasyon o pagtaginting na pumapatong sa balat; ang mga tambol na pampriksiyon o kinikiskis (kinakaskas), kung saan ang isang uri ng paghimas na kilos ay nakapagdurulot sa balat na tumaginting (ang isang karaniwang uri ay mayroong isang patpat na lumalagos sa isang butas ng balat na hinihila nang pabalik-balik).
Bilang dagdag pa sa mga tambol, mayroon pang isang uri ng membranoponong tinatawag na "membranoponong umaawit", na ang pinakakilala ay ang kazoo. Ang ganitong mga instrumentong pangmusika ay nakapagpapabago ng tunog na nilikha ng ibang bagay na karaniwang tinig ng tao, sa pamamagitan ng pagpapataginting ng isang balat na sumasang-ayon sa boses ng tao.
Pamahaw Espesyal

Ang Pamahaw Espesyal ay isang palabas sa telebisyon sa Pilipinas ng ABS-CBN.
Pottsville, Pennsylvania

Ang Pottsville ay isang lungsod sa Pennsylvania, Estados Unidos. Matatagpuan ito sa Ilog Schuylkill sa silangang bahagi ng estado. Ang populasyon nito ay 14,324, ayon sa senso noong 2010.
Wikang Polako

Distribusyong heograpikal

Dinedeklara ng halos 97% ng mga mamamayan ng Polonya na ang Polako ang kanilang inang wika. Ito ay bumubuo ng makabuluhang minorya sa Litwaniya, Belarus, at Ukranya. Ang Polako ay ang pinaka-malawak na ginagamit na wika ng minoryang Polako sa Litwaniya, lalo na sa Kondado ng Vilnius (kung saan isinasalita ang Polako ng 26% ng populasyon, ayon sa resulta ng sensus ng 2001), at ito rin ay sa iba pang mga bansa. Sa Ukranya, ang Polako ay madalas na naririnig sa mga lungsod ng Lviv at Lutsk. Sa Kanlurang Belarus ay may minoryang Polako rin, lalo na sa Brest at rehiyon ng Grodno.
Ang mga nagsasalita ng Polako ay naninirahan rin sa: Alemanya, Andorra, Arhentina, Aserbayan, Australia, Austria, New Zealand, Belhika, Brasil, Bulgarya, Croatia, ang Republikang Tseko, Dinamarka, Estonya, Espanya, ang Kapuluang Peroe, Gresya, Ireland, Islandia, Israel, Italya, Canada, Kazakhstan, Latbiya, Libano, Luxembourg, Mehiko, ang United Kingdom, Noruwega, Olanda, Pinlandiya, Peru, Pransiya, Rumanya, Rusya, Serbya, Suwesya, Slovakia, Timog Aprika, UAE, Unggarya, Urugway at ang Estados Unidos.
Sa Estados Unidos, tinatayang higit pa sa 11 milyon ang bilang ng mga taong may lahing Polako, ngunit marami dito ay hindi na nagsasalita ng Polako. Ayon sa sensus ng 2000, 667,414 Amerikano na nasa edad 5 taon pataas ay gumagamit ng Polako bilang wikang pantahanan: mahigit kumulang sa 1.4% ng mga tao na nagsasalita ng mga wikang maliban sa Ingles, o 0.25% ng populasyon ng Estados Unidos. Ang pinakamalaking konsentrasyon ng mga nagsasalita ng Polako ay iniulat sa sensus (higit sa 50%) sa tatlong estado: Ilinoy (185,749), Bagong York (111,740) at New Jersey (74663).
Ang Canada ay mayroon ring isang malaking minoryang Polako. Ang census 2006 ay naitala ang mahigit kumulang 242,885 ang mga nagsasalita ng Polako, sa pamamagitan ng isang makabuluhang konsentrasyon sa lungsod ng Toronto, Ontario (91,810 tagapagsalita).

Distribusyong heograpikal na historikal

Dahil sa resulta ng Ikalawang Digmaang Pandaigdig ang Polonya ay nagpalit ng hangganan nito, na hindi naman daliang tumutukoy sa hangganan ng mag etnikong Polonay. Ang pag-palit ng mga hangganan ay nagresulta ng paglipat. Ang Ethnic cleansing(tumutukoy sa parusa sa pamamagitan ng pagkakalulong, pagpapa-alis, o pagpatay ng mga miyembre ng isang maliit na pangkat-etniko ng isang mas malaking pangkat-etniko para makamit ang pagkontrol sa lugar na iyon.) ng mga Polako ay resulta ng massacres ng mga Polonya sa Volhynia na nagresulta ng pagkakakibang demograpiko sa nasabing rehiyon. Ang mga teritoryo ng ng polonya na inilipoat sa Unyong Sobyet matapos ang Ikalawang Digmaang Pandaigdig ay hnidi na lumipat ng Polonya matapos ang 1945 at nanatili na roon.

Ponolohiya

Ang wikang Polako ay may anim na oral at dalawang nasal na pating. Ang sistema ng katinig ay nagpapakita ng pagka-kumpliakado: ang mga kabilang sa mga letra nito ay may affricate at palatal na katinig na galing sa apat na Proto-Slavonic palatalization at dalawa pang palatalization na nasa wikang Polako at sa Belarusian. Ang stress ay nasa ilalim ng penultimate (pangalawa sa huli) na pantig.
Georgia (bansa)

Kasalukuyang Kaganapan

Ang Heyorhiya ay kasalukuyang nakikipag-ugnay sa Rusya para sa kapayapaan dahil sa pag-atake ng Rusya kamakailan lamang. Tumigil na ang "maliit na digmaan" at kasalukuyang nagaayos ang dalawang bansa sa pinsalang nagawa ng bakbakan.
Mario Ty

Si Mario Ty ay isang politiko sa Pilipinas.
1676 Kariba

Ang 1676 Kariba ay isang planetang hindi pangunahin.
Dugan Aguilar

Si Robert Dugan Aguilar ay isang Katutubong Amerikanong retratista na siyang mga gawa ay ipinakita sa mga pangunahing museo. Siya ay ang "isa sa mga unang Katutubong retratista na itala ang Katutubong buhay sa Yosemite at California sa pamamagitan ng kaniyang sariling pananaw."
Alexandru Gurănescu

Si Alexandru Gurănescu ay isang diplomatikong taga-Romania. Siya ay ministro kabuuang kapangyarihan sa Yugoslavia mula 1934 hanggang 1936 at sa Austria mula Disyembre 12, 1936 hanggang sa kanyang pagsasanib ng Alemanya noong Abril 10, 1938.
Prosecutor Princess

Ang Prosecutor Princess ay isang palabas sa telebisyon sa Timog Korea.
Unibersidad ng Malaya

Ang Unibersidad ng Malaya (UM; Malay: Universiti Malaya; Ingles: University of Malaya) ay isang pampublikong unibersidad sa pananaliksik na matatagpuan sa Kuala Lumpur, Malaysia. Ito ang pinakamatanda at pinakatanyag na unibersidad sa Malaysia. 
Ang unibersidad ay itinatag noong 1949 bilang isang pampublikong tersiyaryong institusyon. Ngayon, ito ay may higit sa 2,500 mga miyembro ng kaguruan. Sa 2012, UM ay nabigyan ng awtonomiya ng Ministri ng mas Mataas na Edukasyon. sa Kasalukuyan, ang Unibersidad ay nahahati sa 12 fakultad, 2 akademya at 3 sentro.
Noong 2015, binigyan ng QS World University Rankings ang UM ng ranggong ika-146 sa mundo. Sa parehong taon, ang unibersidad ay may ranggong ika-29 sa QS Asian University Rankings, ikatlo sa Timog-silangang Asya at siyang may pinakamataas na ranggo sa mga institusyon sa Malaysia.
Mga lungsod ng Pilipinas

Klasipikasyon ng lungsod

Mga Lungsod na Mataas na Urbanisado (Ingles: Highly Urbanized Cities) - Mga lungsod na mayrong pinakamababang populasyon ng dalawandaan libong (200,000) katao, na sertipikado galing sa Pambansang Opisina ng Estadistika, at na may kasulukuyang kita na nasa limampung milyong piso (P50,000,000.00) o mas mataas, na naka-base sa mga konstanta na presyo ng 1991, na sertipikado ng opisina ng ingat-yamang panlungsod.
Mga Kinartang Lungsod (Ingles: Chartered Cities) - Mga lungsod na nakatatag ng isang batas ng Kongreso at ay tinatakbo bilang isang malayang pamahalaan kung saan mayrong alkakde bilang ehekutibo, isang bise-alkalde, isang Sangguniang Panlungsod, isang distritong kongresyonal at kinatawan sa bawat 250,000 katao, isang pwersang pulis, isang sagisag, at ang kapangyarihan ng pagkuha, pagbili, pagtanggap, paghawak, pagupa, pagentrega, at pagtapon ng mga aring real at personal para sa heneral na interes of ng lungsod, humatol ng pribadong ari-arian para sa pampublikong gamit (eminent domain), mag-kontrata at ma-kontrata, magsakdal at mag-ehersisyo ng lahat ng mga kapangyarihan na binigay sa lungsod ng Kongreso.
Mga Malayang Bahaging Lungsod (Ingles: Independent Component Cities) - Mga lungsod na kung saan ang kanilang mga karta ay bumabawal ng kanilang mga botante na bumoto para sa mga panlalawigang opisyales. Ang mga malayang bahaging lungsod ay dapat malaya ng lalawigan.
Mga Bahaging Lungsod (Ingles: Component Cities) - Ang mga lungsod na hindi kayang magtagpo ng mga pangangailangan sa taas ay dapat kinukundiserahan maging bahaging lungsod ng lalawigan kung saan ito ay nakalagay na naka-base sa heograpiya. Kung ang bahaging lungsod ay nakalagay sa loob ng mga hangganan ng dalawa o mas maraming lalawigan, ang lungsod na yun ay magiging bahagi ng lalawigan kung saan ito ay naging bayan noon.
Ang mga katuturan (sa Ingles) ay galing sa Pambansang Lupon sa Ugnayang Pang-Estadistika.